Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A nemzeti és etnikai kisebbségek jogairól szóló 1993. évi LXXVII. törvény (Nektv.) biztosítja a cigányság kulturális
Paragraph Index: 428

A nemzeti és etnikai kisebbségek jogairól szóló 1993. évi LXXVII. törvény (Nektv.) biztosítja a cigányság kulturális és nyelvi identitásának megõrzését, a kulturális autonómia megteremtését a roma kisebbség részére. A kisebbségi jogok biztosítása azonban nem oldja meg a cigányság szociális jellegû, valamint a többségi társadalom elõítéleteibõl adódó, hátrányos megkülönböztetéssel összefüggõ problémáit. A romák társadalmi integrációját szolgáló, a kirekesztõdést felszámoló stratégiának tehát a következõkre kell egyértelmûen reagálnia: Az állami feladatvállalás céljának egyrészt ki kell terjednie – a jogi szabályok tökéletesítésével, a nevelés-oktatás, illetve figyelem-felhívó kampányok eszközével – a diszkrimináció, az elõítéletek, valamint a negatív társadalmi attitûdök felszámolására, megelõzésére, a kisebbség és többség közti jó kapcsolat megteremtésére. Másrészt – általános társadalompolitikai (így szociális, oktatási, lakhatási, térségfejlesztési, foglalkoztatási, egészségügyi) intézkedések végrehajtásával – a halmozottan hátrányos helyzet felszámolását kell célul tûznie. A társadalmi feszültségek elkerülése érdekében fontos elv, hogy a szociális helyzetbõl adódó hátrányok mérséklésére irányuló intézkedések célcsoportja is szociális mutatókkal legyen körülhatárolva, azaz ne csupán a roma származású lakosságot célozza. Mindemellett elengedhetetlen annak a folyamatos vizsgálata, hogy az általános intézkedések mennyiben jutnak el a roma lakossághoz, hozzájárulnak-e körülményeik javításához. Ez az ún. mainstreaming elvének alkalmazását jelenti, azaz annak vizsgálatát minden jogalkotási és végrehajtási szinten, hogy az adott intézkedés hogyan hat a cigányság helyzetére, a kisebbség-többség kapcsolatrendszerére. 3.1. A szegregáció kezelésére is alkalmas általános kormányzati stratégiák Tájékoztatást kértünk a Miniszterelnöki Hivataltól (MEH) annak tisztázására, hogy vannak-e a szegregáció felszámolására irányuló, a szegregáció okainak elemzésére épített, arra átfogó, adekvát választ adó kormányzati programok. A MEH arról tájékoztatott, hogy a kormány – a Kormányprogram, valamint az ÚMFT útján – komplex eszközrendszerrel kívánja a társadalmi kohéziót erõsíteni. „E társadalompolitikai célnak mind a központi kormányzati szervezetek, 2007/67/II. szám mind pedig a települési önkormányzatok, a régiók és a kistérségek szintjén, valamint a civil társadalom erre irányuló erõfeszítései és erõforrásai szintjén kialakítandók és továbbfejlesztendõk az intézményei, munkamódszerei, jogi környezete és finanszírozási forrásai, technikái.” A MEH tájékoztatása szerint a leghátrányosabb helyzetû kistérségekben komplex ágazatközi fejlesztések valósulnak meg az ÚMFT keretei között: így „a Befogadó Iskola c. Projekt (amely a XXI. Század iskolája zászlóshajó program része) szorosan kapcsolódik a leghátrányosabb helyzetû kistérségek komplex fejlesztését célzó ágazatközi programhoz, az abban megjelölt kistérségekben valósul meg (28 kistérség + egyéb hátrányos helyzetû település az Esély a leghátrányosabb helyzetû kistérségekben élõknek program alapján).”57 Tájékoztatást kaptunk továbbá arról, hogy „a kormány az Új Magyarország Fejlesztési Terv Társadalmi Megújulás Operatív Programja (TÁMOP) keretei között jelölte ki a társadalmi kohézió megerõsítésének cél- és eszközrendszerét...”. A társadalompolitikai célok megvalósításához szükséges infrastrukturális fejlesztéseket pedig az Új Magyarország Fejlesztési Terv Társadalmi Infrastruktúra Programjában (TIOP) tervezett operatív programokon keresztül támogatja. A MEH hivatkozik továbbá a Roma Integrációs Évtized nemzetközi programjára, amelyben „a roma népesség iskolázottságának javítása” célként jelenik meg. Utal továbbá a gyermekszegénység elleni (még kidolgozás alatt álló) hosszú távú kormányzati stratégiára58, amelyben szintén helyt kap a roma gyermekek integrált oktatásának kérdése. A 2006-os Kormányprogram számos, témánk szempontjából fontos célkitûzést tartalmaz. Így például a cigányság helyzetével a „reform az oktatásban” fejezetben, valamint az „igazságos köztársaság” fejezet „a roma kisebbség társadalmi integrációja” és az „igazságos családtámogatás” alfejezeteiben foglalkozik. Ez a dokumentum általános politikai deklarációnak minõsíthetõ, ezért csak a megoldandó problémakörök és az elérendõ célok szintjén tárgyalja az integráció kérdését, így annak elemzése a konkrét deszegregációs intézkedések vizsgálata szempontjából nem releváns. A TÁMOP az ÚMFT Kormány által elfogadott tizenöt operatív programjának egyike, és egyben témánk szempontjából a legmeghatározóbb.59 A TÁMOP a 2007-tõl 2013-ig terjedõ idõszakban a lakosság legszegényebb rétegeinek társadalmi és gazdasági életbe történõ integrálását számos intézkedéssel segítheti elõ. A program egyaránt tartalmaz intézkedéseket a szûk értelemben vett oktatási integráció megteremtésére, valamint az azt lehetõvé tevõ általános társadalmi, gazdasági elõfeltételek megvalósítására. A TÁMOP-ban rögzített hat specifikus cél60 mindegyike fontos lehet témánk szempontjából. A szegregáció felszámolása vonatkozásában különösen jelentõs a társadalmi összetartozás erõsítése, az esélyegyenlõség támogatása, valamint a munkaerõ-piaci aktivitás területi különbségeinek csökkentésére irányuló célkitûzés. Az oktatás tekintetében a TÁMOP egyik prioritása a minõségi oktatás és az ahhoz való általános hozzáférés biztosítása. E prioritás keretében valamennyi alprioritás közvetlenül meghatározó az oktatási integráció megteremtése szempontjából. Így megjelenik: az eltérõ oktatási igényû csoportok oktatásának és a sajátos nevelési igényû tanulók integrációjának támogatása, valamint a halmozottan hátrányos helyzetû és a roma tanulók szegregációjának csökkentése, esélyegyenlõségük megteremtése a közoktatásban. Fontos továbbá „az egészségmegõrzés és a társadalmi befogadás, részvétel erõsítése” címet viselõ prioritás, amelynek számos alprioritása jelentõs, így a kiemelt, leghátrányosabb helyzetû térségek, valamint a településen belüli szegregáció csökkentését célzó komplex fejlesztések támogatása; a halmozottan hátrányos helyzetû csoportok szociális ellátórendszerhez és szolgáltatásokhoz való hozzáférésének javítása munkaerõ-piaci integrációjuk elõmozdítása érdekében. A TÁMOP három horizontális célja közül rendkívül jelentõs az esélyegyenlõség elõsegítése. Ennek értelmében a prioritások, intézkedések tervezése, megvalósítása, értékelése és nyomon követése folyamán minden esetben figyelembe kell venni az esélyegyenlõség szempontjait, valamint biztosítani kell azok tényleges érvényesülését. A TÁMOP szemléletében az esélyegyenlõség érvényesítése a társadalmi, gazdasági és területi kohézió erõsítését szolgálja. Jelenleg folyik a pályáztatáshoz szükséges akciótervek elkészítése. A pályázati kiírások 2007-ben várhatóak. A TÁMOP – reményeink szerint – tényleges lehetõséget biztosíthat a területi és társadalmi egyenlõtlenségek felszámolására, így az oktatási integráció társadalmi és gazdasági hátterének megteremtésére. Remélhetõleg a meglehetõsen összetett és sokszereplõs végrehajtási apparátus alkalmas lesz annak biztosítására, hogy a program fejlesztései valóban eljussanak a legszegényebb, leginkább a társadalom peremére szorult csoportok tagjaihoz is. Különösen fontos ebbõl a szempontból a roma lakosság, amelynek esélyeit a szociális hátrányok mellett a többségi társadalom gyakran intézményes megkülönböztetése is csökkenti. A programok széles körû hasznosulását segíti elõ a végrehajtás horizontális elvei 2007/67/II. szám 57 MeH válaszlevél az integrációs vizsgálatban történt megkeresésre. 58 „Legyen jobb a Gyerekeknek Nemzeti Stratégia (2007–2032)” címû elõterjesztés. 59 A legtöbb fejlesztést a Közlekedési Operatív Program, a Környezet és Energia Operatív Program keretei mellett a TÁMOP forrásai révén lehet megvalósítani. 60 A TÁMOP specifikus céljai: a munkaerõ-piaci kereslet és kínálat összhangjának javítása; az aktivitás területi különbségeinek csökkentése; a változásokhoz való alkalmazkodás segítése; az egész életen át tartó tanulás elõsegítése; az egészségi állapot és a munkavégzõ-képesség javítása; a társadalmi összetartozás erõsítése, az esélyegyenlõség támogatása. körében az esélyegyenlõség és partnerség elve, amelynek értelmében ezekre mind a projektjavaslatok kiértékelése, mind a pályázati kiírások, mind a projekttámogatási, monitoring és ellenõrzési funkciók végrehajtása során tekintettel kell lenni. A humán szolgáltatások (oktatás, képzés, egészségügy, munkaügy és szociális szolgáltatások, mûvelõdés) infrastruktúrájának fejlesztését célzó TIOP horizontális szempontjai körében szintén megjelenik az esélyegyenlõség elve. A fentieket áttekintve megállapítható, hogy számos hatékonynak tûnõ, új, komplex kezdeményezés segíti elõ a befogadó társadalom kialakulását. Nagy hangsúlyt kell azonban arra helyezni, hogy a nem specifikusan e célt szolgáló jogszabályok, kormányzati intézkedések se gyengítsék a fenti programok hatékonyságát. Helyszíni vizsgálataink során gyakran tapasztaltunk egymásnak ellentmondó, egymás hatását gyengítõ intézkedéseket. A támogatásokkal összefüggésben például: miközben az NFT I.-ben a Humán-erõforrás Fejlesztési Operatív Program (HEFOP) keretében kiosztott források deszegregációs célokra irányultak, olyan kistelepülések kisiskolái kaptak európai uniós pénzeket a Regionális Operatív Program (ROP) pályázatain, ahol teljes mértékû szegregáció valósult meg. Az esélyegyenlõség horizontális szempontja ezekben az esetekben nem érvényesült. Számos olyan észrevételt kaptunk a helyi önkormányzatok és iskolák vezetõitõl, hogy a kistérségi társulásokra vonatkozó jelenlegi szabályozás61 az integrációval szemben ható folyamatokat indukálhat. Miközben az önkormányzatok gazdaságilag rákényszerülnek a többcélú kistérségi társulások létrehozására, a kistérségekre vonatkozó szabályozás nem tartalmaz a hátrányos helyzetû gyermekek oktatási integrációját ösztönzõ rendelkezést. A társulásban részt vevõ iskolák beiskolázási körzete nem változik, továbbra is a megszokott munkamegosztásban látják el az oktatási feladatokat, ami sokszor az elit iskola és a halmozottan hátrányos helyzetûek iskolájának elkülönülését jelenti. Szakértõk szerint térségi szinten a szegregációnak az a formája is megjelenik, hogy a „cigányiskolás” településeket kiszorítják a társulásokból. A fenti példák alapján is szükségesnek tartjuk, hogy a jogalkotási és végrehajtási folyamatokban legyen jelen és érvényesüljön állandó horizontális elvként az egyenlõ bánásmód, az esélyegyenlõség és a társadalmi integráció szempontrendszere. 3.2. A roma kisebbség integrációjára irányuló speciális kormányzati programok A Roma Integráció Évtizede Program (RIÉP) kilenc közép- és kelet-európai ország összefogása, amelynek keretei között egységes elvek és módszertan alapján minden országnak stratégiai tervet kell kidolgoznia. Ennek végrehajtására konkrét kormányzati intézkedéseket tartalmazó kétéves intézkedési tervet kell készíteni a részes államoknak, így Magyarországnak is. Az elfogadás elõtt álló stratégiai terv négy prioritási területen (oktatás, foglalkoztatás, lakhatás és egészségügy) határozza meg a roma lakosság gazdasági, szociális integrációját szolgáló átfogó és konkrét célokat, indikátorokat és intézkedéseket. Ezek érvényesülését a terv egészét átható horizontális szempontok (például az egyenlõ bánásmód érvényesítése) segíthetik elõ. A RIÉP értelmében a fejlesztések tervezése és megvalósítása során kiemelt figyelmet kell fordítani arra, hogy a fejlesztések ne növeljék az oktatási és lakhatási szegregációt, illetve hogy a forrásokhoz való hozzájutás feltétele legyen a szegregáció felszámolása. A mainstreaming elvének érvényesülését segíti elõ, hogy a stratégia célul tûzi ki roma szakemberek részvételét a tervezés és végrehajtás valamennyi szintjén. A RIÉP utal a romákat érintõ, korábbi kormányzati intézkedéscsomagokra, köztük a jelenleg is hatályos, a romák társadalmi integrációját elõsegítõ kormányzati programról és az azzal összefüggõ intézkedésekrõl szóló 1021/2004. (III. 18.) Korm. határozatra. Nem értékeli azonban, hogy a romák integrációjára irányuló korábbi kormányhatározatok mennyiben tudták megvalósítani a tervezett célokat és feladatokat, valamint nem tisztázza világosan a RIÉP és a jelenleg hatályos kormányhatározat egymáshoz fûzõdõ viszonyát. A Stratégiai Tervben szereplõ feladatok részben megegyeznek a jelzett kormányhatározat feladataival, azaz nem újszerûek: részben a régi dokumentumokban foglalt, mind ez idáig nem vagy nem megfelelõen végrehajtott feladatok „újraírásáról” van szó. A kormányzati roma programok végrehajtása során, a tárcák közti munkamegosztás összehangolásáért az 1129/2006. (XII. 25.) Korm. határozattal létrehozott Roma Integrációs Tanács (RIT) felel, amely a korábbi Cigányügyi Tárcaközi Bizottság (CTB) utódja. 62 A korábban meghatározott, de végre nem hajtott feladatokat új elnevezésû, de lényegileg a korábbi mechanizmus szerint mûködõ struktúrába helyezték. Az átnevezett struktúra a lényegét tekintve változatlan maradt: konzultatív, koordinatív szerepe van. Kérdéses, hogy a RIT ilyen módon alkalmas lesz-e a CTB-t meghaladó hatékonysággal mûködni. Említést kell továbbá tennünk a középtávú kormányzati intézkedéscsomag alapján 2005-ben kidolgozott, a roma telepek rehabilitációjára irányuló lakhatási és szociális integrációs programról. Magyarországon megközelítõleg százezer 2007/67/II. szám

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes